Europska kubołnička

Europska kubołnička (Trollius europaeus) je rostlina ze swójby maslenkowych rostlinow (Ranunculaceae).

 Wopis 
mini
Europska kubołnička docpěwa wysokosć wot 30 hač do 60 (70) cm.

 Łopjena 
Łopjena su rukojće rozdźělene. Jich wotrězki su třidźělne. Spódnje łopjena su stołpikate. Stołpikowe łopjena su sedźace a třiličbne. Horni bok łopjenow je ćmowozeleny a błyšćacy.

 Kćenja 
Kćěje wot meje hač do julija. Kulowate kćenja docpěwaja šěrokosć wot 3 hač 5 cm a steja po jednym, druhdy po dwěmaj hač po třoch. Jich přikrywne łopješka su žołte. Dźesać hač pjatnaće kćenjowych łopješkow je kolowaće hromadu nygace.

Druhdy kćěje zaso w nazymje.

Jenož małke muchi a bruki kćenja wopróšuja.

 Płody 
Płody su pyskate a docpěwaja dołhosć wot 1,5 cm.

 Stejnišćo 
Rosće na bahnowych, na płonych tymjenjach, na přirěčnych kromach a na hórskich łukach, při čimž w Alpach we wysokosćach wot hač do 2400 m wustupuje.

Preferuje schódne, włóžne hlinjane a běłohlinjane pódy.

 Rozšěrjenje 
Rostlina w sewjernej a srjedźnej Europje, ale tež w horinach južneje Europy rozšěrjena.

 Wužiwanje 

 Nóžki 

 Žórła 
 GU Naturführer Blumen, ISBN 3-7742-1507-3, strona 38 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 128 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 290 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Maslenkowe rostliny
Kategorija:Škitane rostliny